ועדת הכנסת, כנסת 16, פרוטוקול מספר 148, 2004-07-12 10:00

רוני בר-און: אני מתכבד לפתוח את ישיבה 147 של ועדת הכנסת.

רוני בר-און: יש לנו כמה עניינים על סדר היום, ועוד כמה עניינים שניתוספו בדחיפות אתמול והבוקר.

רוני בר-און: הנושא הראשון, הצעתו של חבר הכנסת אילן שלגי לתיקון התקנון בדבר שינוי שם ועדת החינוך והתרבות.

רוני בר-און: יושב-ראש הוועדה מבקש להוסיף לשם הוועדה את המלה "ספורט", כך שהיא תיקרא "ועדת החינוך, התרבות והספורט", כפי שנקרא המשרד שבעניינו מטפלת הוועדה.

רוני בר-און: בנוסף, במקום "תרבות הגוף" מבקש היושב-ראש שהוועדה תיקרא "הספורט".

אילן שלגי: כאשר מפרטים בתקנון את תחומי עיסוקה של הוועדה, כתוב "תרבות הגוף".

אילן שלגי: אני מבקש שיהיה כתוב "ספורט".

רוני בר-און: בכל מקום שבו כתוב בסמכויות הוועדה בתקנון המונח "תרבות הגוף", מבקש חבר הכנסת שלגי שתבוא במקומו המלה "ספורט".

רוני בר-און: בבקשה, חבר הכנסת פרוש.

מאיר פרוש: אני יכול להבין את ההצעה של חבר הכנסת שלגי, אבל דומני שמייעדים לחבר הכנסת שלגי נכבדות, וייתכן מאוד שבימים הקרובים הוא לא יהיה עוד יושב-ראש ועדת החינוך, אלא יהיה בתפקיד אחר.

מאיר פרוש: לכן אני מציע להשאיר את זה ליושב-ראש הוועדה הבא.

אילן שלגי: שם הוועדה לא נוגע לשאלה מי עומד בראשה.

אילן שלגי: הבאתי אותה לפני כשלושה שבועות, כאשר אף אחד לא חזה את האירועים שבאו אחר-כך.

רוני בר-און: ההצעה היא הצעה ראויה.

רוני בר-און: מי בעד לקבל את הצעת התיקון?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – רוב נגד – 2 נמנעים – אין אני קובע שברוב ניכר קיבלנו את ההצעה.

רוני בר-און: אנחנו מברכים אותך לרגל היותך יושב-ראש הוועדה החדש לחינוך, תרבות וספורט.

אילן שלגי: תודה רבה.

אילן שלגי: 2.

אילן שלגי: פניית חבר הכנסת מתן וילנאי בדבר אישור תשלום שכר דירה בעבור משרדו

רוני בר-און: הנושא הבא הוא בקשתו של חבר הכנסת מתן וילנאי להכיר לו רטרואקטיבית בהסכם שכר הדירה של הלשכה הפרלמנטרית שלו.

רוני בר-און: חבר הכנסת וילנאי דיבר אתי אתמול ואמר שלצערו הוא לא יוכל לבוא לישיבת הוועדה.

רוני בר-און: אני מבקש להציג את הבקשה שלו.

רוני בר-און: חבר הכנסת וילנאי אומר שהוא חסך כסף מתקציב קשר עם הבוחר בכך שהוא החליף את הלשכה הפרלמנטרית הקודמת שעלתה יותר, ללשכה פרלמנטרית שעולה פחות.

רוני בר-און: מטעמים של נסיעה לחוץ לארץ, שלו ושל המזכיר, הוא לא שם לב ולא הביא את הנושא.

רוני בר-און: היתה גם פגרה באמצע.

רוני בר-און: החשבות הכירה לו בחוזה מ-1 במאי.

רוני בר-און: רק מסמכות הוועדה להכיר לו את החוזה מ-1 בינואר.

רוני בר-און: אני מציע לאשר את זה.

רוני בר-און: מי בעד לאשר את ההסכם?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – רוב נגד – אין נמנעים – אין אישרנו אפוא את ההסכם.

רוני בר-און: 3.

רוני בר-און: קביעת ועדה לדיון בהצעה לסדר היום בנושא: "חלוקת כדורי 'לוגול' נגד קרינה רדיואקטיבית לתושבי הדרום" – של חבר הכנסת עסאם מח'ול

רוני בר-און: הנושא הבא: קביעת ועדה לדיון בהצעה לסדר היום בנושא: "חלוקת כדורי 'לוגול' נגד קרינה רדיואקטיבית לתושבי הדרום" – של חבר הכנסת עסאם מח'ול.

רוני בר-און: נשמעו במליאה הצעות להעביר את הנושא לוועדת העבודה, הרווחה והבריאות או לוועדת החוץ והביטחון.

רוני בר-און: אני מציע שזה יעבור לוועדת העבודה, הרווחה והבריאות.

רוני בר-און: האם יש דעה אחרת?

רוני בר-און: מי בעד ועדת העבודה, הרווחה והבריאות?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – רוב נגד – אין נמנעים – אין הנושא יעבור לדיון בוועדת העבודה, הרווחה והבריאות.

רוני בר-און: 4.

רוני בר-און: טענת חריגה מגדר נושא הצעת חוק רשות הספנות והנמלים, התשס"ד-2004 – הנדונה בוועדת הכספים

רוני בר-און: אנחנו עוברים לדון בטענת חריגה מגדר נושא הצעת חוק רשות הספנות והנמלים, התשס"ד-2004 – הנדונה בוועדת הכספים.

עמיר פרץ: אדוני היושב-ראש, אני חושב שבעת שנותנים לפקידי האוצר להיכנס לדיון, יש לאפשר גם לנציגי עובדים להיכנס לדיון.

רוני בר-און: הם רשאים להיכנס.

רוני בר-און: פנה אלי חבר הכנסת אברהם הירשזון, יושב-ראש ועדת הכספים, בבקשה לדון בטענת חריגה מגדר הנושא בעניין הצעת חוק רשות הספנות והנמלים, התשס"ד-2004, שנדונה אתמול בוועדת הכספים, וזאת לשון המכתב: "ועדת הכספים שבראשותי קיימה היום דיון נוסף במסגרת הדיונים שעניינם הכנת הצעת חוק רשות הספנות והנמלים, התשס"ד-2004, לקריאה שנייה ולקריאה שלישית.

רוני בר-און: במהלך הדיון העלו חברי הכנסת יצחק הרצוג ומשולם נהרי טענה, לפיה במספר סעיפים בנוסח שהונח על שולחן הוועדה יש משום חריגה מגדר הנושא של הצעות החוק, כפי שאושרה בקריאה הראשונה".

רוני בר-און: הסעיפים פורטו כפי שנתבקשו להכרה בגדר חריגה מגדר הנושא, מה שאנחנו קוראים "נושא חדש", הן הנושאים שטוען כלפיהם חבר הכנסת הרצוג והן הסעיף שטוען כלפיו חבר הכנסת משולם נהרי.

רוני בר-און: ומסכם יושב-ראש ועדת הכספים: "מכוח סעיף 120א לתקנון הכנסת מובא הנושא לפני ועדת הכנסת.

רוני בר-און: אבקשך להעמידו על סדר יומה, כמתחייב מהסעיף האמור".

רוני בר-און: אדוני יושב-ראש ועדת הכספים, תודה על השתתפותך.

רוני בר-און: האם אתה רוצה להוסיף עוד דברים?

אברהם הירשזון: אין לי מה להוסיף, המכתב מדבר בעד עצמו.

רוני בר-און: מונחת לפניכם גם הצעת החוק שהונחה אתמול על שולחן ועדת הכספים, מונחת הצעת החוק שעברה בקריאה ראשונה, ועכשיו תשוו ותגיעו להחלטה על עניין ה"נושא חדש".

רוני בר-און: חבר הכנסת הרצוג, נא לפרט את הטענות.

יצחק הרצוג: אדוני היושב-ראש, חברי הכנסת, אני רוצה לתת לכם סקירה על התהליך שעברנו בחודשים האחרונים.

יצחק הרצוג: החוק הזה עבר בקריאה ראשונה במהלך הפגרה לפני שנה.

יצחק הרצוג: מאז לא היתה התקדמות בחקיקה, ובחודשיים האחרונים הובא החוק הזה במהירות הבזק לתהליך של חקיקה.

יצחק הרצוג: הוקמה ועדת משנה של ועדת הכספים לטפל בחוק הזה, ונתחם לה מועד לסיום הוועדה על-ידי יושב-ראש הוועדה.

יצחק הרצוג: היושב-ראש בחר את המועד ה-8 ביולי, מתוך כוונה לאפשר משא-ומתן והידברות בין הצדדים.

יצחק הרצוג: מדובר בנושא מאוד מורכב וסבוך.

יצחק הרצוג: מבחוץ הוא נראה מאוד פשוט, לכאורה, מעין תדמית של עובדים שכירים ועשירים.

רוני בר-און: חבר הכנסת הרצוג, אני מציע שלא תעביר את אור הזרקורים שמונח בוועדת הכספים בעניין הזה לוועדת הכנסת.

רוני בר-און: הדיון בוועדת הכנסת הוא דיון מאוד טכני, בשאלה מעין משפטית.

רוני בר-און: אני מבקש להתייחס לטענות מה בהצעת החוק החדשה לא נזכר בהצעת החוק המקורית שעברה בקריאה הראשונה.

יצחק הרצוג: היות שאני לא מאמין שהקואליציה מורכבת מבובות, אלא מאנשים חושבים, אם אני אומר ביטויים שאף אחד לא יבין, באופן טבעי תגיד לי שלא הסברתי על מה מדובר.

יצחק הרצוג: מדובר ברפורמה מרחיקת לכת בצורה בלתי רגילה, שאני אומר מראש שלדעת רוב חברי הוועדה יש בה גם היגיון בסיסי מסוים.

יצחק הרצוג: אבל הבעיה הגדולה היא, שכאשר אתה יורד לפרטי פרטים יש פה נושאים לא סגורים.

יצחק הרצוג: עם קצת רצון טוב וזמן נוח לאישור, היה ניתן להגיע לכל הנושא הזה בהסכמה עם העובדים.

יצחק הרצוג: בעקבות התהליך נוספו סעיפים חדשים לחוק, סעיפים שהם בעלי משמעות והם מאוד משמעותיים גם לעתיד.

יצחק הרצוג: אני אומר לחברי הכנסת, שההצבעה היום היא חלק מתהליך שיכול להוביל את מדינת ישראל לאחד המשברים החמורים ביותר בתולדותיה.

יצחק הרצוג: בתהליך נכון של הידברות ניתן היה לסכם את כל הדבר הזה, המרחקים הם לא גדולים וזאת הטרגדיה הגדולה.

יצחק הרצוג: הדבר הראשון, בפרק ההגדרות, פרק א': פרשנות – המונח "מקרקעין מועברים" לא הוגדר בהצעת החוק המקורית.

יצחק הרצוג: יתירה מזאת, הוא היה עמום לגמרי בהצעת החוק המקורית, ובמיוחד הסיפא שהוספה להגדרת "מקרקעין מועברים" לא נכללה בשום מקום בהצעת החוק המקורית.

יצחק הרצוג: בפרק ב' בסעיף 3, תפקידי הרשות, הוסיפו שני תפקידים שלא היו מנויים בחוק המקורי.

יצחק הרצוג: האחד, סעיף (6) – לנסוע ולקיים קשרים בין-לאומיים.

יצחק הרצוג: האחר, סעיף (10) – לפקח על תכנון ופיתוח הנמלים שבתוספת השנייה, שאף היא הוספה בעניין התוכנית לפיתוח הנמלים וכו'.

יצחק הרצוג: בפרק ג': חברת הפיתוח והנכסים – אני רוצה לומר לחברי הכנסת, שחברת הנכסים היא אחד המוקשים העיקריים בכל הדיאלוג הזה.

יצחק הרצוג: זה נושא מורכב, שרק גופים בעלי יכולת ניתוח כלכלית יוכלו להוכיח את החסינות והיכולת הפיננסית של הגופים האלה.

יצחק הרצוג: ולכן סעיף 9(ב)(2)(א), שעוסק בכל הנושא של נכסים לשימוש חברות הנמל, עוסק בתמלוגים.

יצחק הרצוג: הסיפא קובע מנגנון לגבי השרים ולגבי קנסות במתן שירותי הנמל.

רוני בר-און: אתה מרחיב את מה שביקשת לדון בו כ"נושא חדש" על-פי מכתב שקיבלתי מהיושב-ראש.

רוני בר-און: בפרק ג' דיברת רק על (ב)(2)(א).

יצחק הרצוג: רק על זה דיברתי.

רוני בר-און: זה עניין של דמי השימוש המשתנים.

רוני בר-און: למה אתה לא רואה את התשובה במקרה זה בתשובה שניתנת בסעיף 9(ב) להצעת החוק בקריאה הראשונה, ובסעיף 17 לחוק?

רוני בר-און: זה נכון שזה לא אומר את זה ברזולוציה הזאת, אבל במפורש זאת תכליתו של מעשה החקיקה.

רוני בר-און: זה נכון שאתה יכול לטעון את זה למראית עין, אבל כאשר בודקים לגופו של עניין, כמעט כל הטענות שלך מסתתמות כנגד הטענה שהן מופיעות ברזולוציה אחרת ורזולוציה מופחתת בקריאה הראשונה.

יצחק הרצוג: אדוני, האם אתה נציג המדינה או יושב-ראש הוועדה?

יצחק הרצוג: אם אתה יושב-ראש הוועדה, תן לי לדבר ולהציג את הטענות.

יצחק הרצוג: סעיף 10(ג) הוא חדש לחלוטין.

יצחק הרצוג: כל נושא ההסמכה והביטול של ההסמכה לחברות הנמל והנמלים – תהליך שלם שלא מופיע בכלל בחוק המקורי.

יצחק הרצוג: פרק ד1 כולו הוא חדש – העיצומים הכספיים.

יצחק הרצוג: הוא הוסף, אגב, גם בהערה שלי.

רוני בר-און: בחומר שלפניכם נפלה טעות קולמוס.

רוני בר-און: בעמוד 13, מתחת לסעיף 29ה, צריך להיות 29ו ו-29ז.

אברהם הירשזון: אנחנו שמענו את הערת יושב-ראש הוועדה ואנחנו נתקן בהתאם.

יצחק הרצוג: פרק ה' – עובדים עוברים והעברת נכסים – הוא פרק מרכזי במערך יחסי העבודה, ועליו יש מחלוקת עמוקה ברמה מאוד משמעותית, מנגד החלופה עם הסכם קיבוצי כמקובל.

יצחק הרצוג: יש סוגיות אדירות בנושא הפנסיה.

רוני בר-און: תצטמצם לטענות של "נושא חדש", לא עם יש דרמה בחוק או אין דרמה בחוק.

יצחק הרצוג: סעיף 31, במיוחד סעיף (ה), שעוסק בכל הנושא של הגמלאות של בעלי הפנסיה התקציבית וגמלאי הרשות.

יצחק הרצוג: כל הפרק כולו מכיל כמעט בכל סעיף נושאים חדשים.

יצחק הרצוג: אדוני היושב-ראש, גם אתה בחכמתך ובבקיאותך המשפטית לא תצליח לבור את התבן מן המוץ בעניין הזה.

יצחק הרצוג: סעיף 34(ד) – העברת הזכויות לגבי חברת הנמל שתבוא במקום חברת הפיתוח והתקציב לגבי היעדר תביעות.

יצחק הרצוג: סעיף היעדר תביעות הוא סעיף חדש לחלוטין.

יצחק הרצוג: בפרק ו' יש סעיף מסים, סעיף 38(א), שהוא חדש לחלוטין.

יצחק הרצוג: וכן כל התוספת הראשונה בתוספת הראשונה היא חדשה, היא לא היתה קודם.

יצחק הרצוג: כל השימושים הנמליים כוללת עשרות נושאים ששנויים במחלוקת והם לא היו קודם.

רוני בר-און: תודה רבה.

רוני בר-און: חבר הכנסת נהרי, בבקשה.

משולם נהרי: אתמול התקיים דיון בוועדת הכספים על הצעת חוק רשות הספנות והנמלים.

משולם נהרי: מדובר בהצעה שבין היתר אמורה לשמור על הזכויות של העובדים.

משולם נהרי: אני לא מאמין שחברי הוועדה ירדו לסופם של הדברים, כי יש אנשים שהם יותר בקיאים, יש עובדי הנמלים שזאת שאלה של קיום אצלם, שאלת הזכויות שלהם אחרי שנים רבות שהם עובדים, ומנגד יש האוצר שיודע למה הוא התכוון.

משולם נהרי: אנחנו היום נאבקים בכל הנושא של עובדים, ובכל שבוע אנחנו עדים להצעת אי-אמון בנושא זכויות העובדים.

משולם נהרי: עכשיו אנחנו נתקלים בסקטור חדש, עובדי הנמלים, שנאבקים על הזכויות שלהם.

משולם נהרי: מה שהם ביקשו בסך הכול זה ארבעה ימים של משא-ומתן.

רוני בר-און: חבר הכנסת נהרי, איפה ה"נושא חדש"?

משולם נהרי: לגבי הטענה של "נושא חדש", אני מדבר על סעיף 41.

משולם נהרי: הצעת החוק הראשונה כולה מתחילה ביום שיקבעו השרים בצו, ללא מועד סופי, בתוספת של הוראות שעה לגבי שנת 2003 תתחיל מייד.

משולם נהרי: בנוסח הנוכחי התחילה היא בעוד 60 יום או ביום שיקבעו השרים בצו, לפי המוקדם.

רוני בר-און: מה "נושא חדש" בזה?

רוני בר-און: האם רצית שבקריאה השנייה ובקריאה השלישית יגידו יום תחילה של מה שהעברנו בקיץ שעבר, כי לקחנו חצי שנה למשא-ומתן?

משולם נהרי: לא סיימתי.

משולם נהרי: בנוסח הנוכחי התחילה היא בעוד 30 יום או ביום שיקבעו השרים בצו לפי המוקדם.

משולם נהרי: בנוסף, השרים רשאים להאריך ב-60 יום את התחילה, והממשלה בעוד 90 יום.

משולם נהרי: אני חושב שזה שינוי משמעותי, מן הקצה אל הקצה.

רוני בר-און: אורי יוגב ישיב בשם האוצר, בבקשה.

אורי יוגב: אני רוצה להזכיר לכולם, שאם מחליטים שהסעיפים הללו הם נושאים חדשים, זה חוזר לנוסח הקודם.

אורי יוגב: הנוסחים בכל המקומות הללו הם נוסחים ששינינו בוועדה על-פי הערותיהם של חברי כנסת או של עובדים ומשתמשים, על-מנת לחדד הגדרות בחוק.

רוני בר-און: אלה הישגים של המשא-ומתן שהתנהל במהלך ששת החודשים האלה?

אורי יוגב: זה חלק מהדברים שהוועדה החליטה לשנות על רקע שמיעת כל הצדדים.

אורי יוגב: בפרשנות "מקרקעין מועברים" היתה בקשה שהניסוח הקודם לא צפה מצב שבו השרים לא יבצעו את מה שהיה כתוב בחוק, שהם צריכים לעשות תוך 21 יום ויש מנגנון אוטומטי להעברת הנכסים לחברות, וזה גם לטובתם.

אורי יוגב: "הרשות ותפקידיה" – היה פירוט של התפקידים שצוינו באופן כללי בהצעת החוק המקורית.

אורי יוגב: לגבי פרק ג', חברת הפיתוח והנכסים – גם פה היה בכחול אישור להסכמים, ופה הקלנו על חברות הנמל.

אורי יוגב: יישום כספי הוא פרק שהוכנס לבקשתו של חבר הכנסת הרצוג.

אורי יוגב: הוא אכן חדש, אבל הוא נועד לגרום לכך שלא יצטרכו לנקוט בהליך מאוד קיצוני.

רוני בר-און: אתה אומר שמדובר בסעיף חדש?

אורי יוגב: התכוונתי שהניסוח הוא חדש, זה ניסוח על נושא שמופיע בנוסח הכחול, שזה סנקציות נגד אי הסמכה.

אורי יוגב: בפירוש נתנו פה פיתוח של סנקציות בהתאם למה שחשבו חברי הכנסת שנכון לחדד.

אורי יוגב: גם פרק ה' הוא פרק שנתן בניסוח כללי פתרון לכל בעיית העובדים.

אורי יוגב: התבקשנו בוועדה לתת פירוטים כאלה ואחרים וניסוחים כאלה ואחרים, וכך עשינו.

אורי יוגב: גם סעיף 38א בעצם משלים את הפירוטים שנעשו בפרק ה'.

אורי יוגב: לגבי ההערה של חבר הכנסת משולם נהרי, בעניין התחולה, אני חושב שברור מאליו שזה לא נושא חדש.

רוני בר-און: אי-אפשר לקבוע תחולה בהצעה בקריאה שנייה ובקריאה שלישית, להעתיק את מה שנקבע בקריאה הראשונה.

רוני בר-און: זה חסר כל היגיון.

רוני בר-און: בבקשה, היועצת המשפטית.

אנה שניידר: סעיף 119 לתקנון קובע שהוועדה רשאית להציע תיקונים בהצעת החוק ככל שייראה לה, ובלבד שתיקונים כאלה לא יחרגו מגדר הנושא של הצעת החוק.

אנה שניידר: לדעתי מבחינה משפטית הוועדה אכן עשתה את כל השינויים והתיקונים במסגרת סמכותה לפי סעיף 119, ואף אחד מהנושאים שהוזכרו כאן אינו חורג מגדר הנושא.

קריאה: אני מבקש להעיר הערה.

רוני בר-און: דודו, אנחנו לא קובעים בחוק שלכם דבר.

רוני בר-און: אני לא יכול לאפשר לך לדבר, זה דיון טכני, הוא מעין שיפוטי, הוא נוגע לשאלה של פרשנות בלבד.

רוני בר-און: אנחנו לא מתעסקים במהות החוק בשום צורה ודרך שהיא.

רוני בר-און: בדרך-כלל אני לא מונע מאנשים בעלי עניין בדיונים שמתקיימים בוועדת הכנסת לדבר, גם אם הם לא חברי כנסת.

רוני בר-און: במקרה הספציפי הזה, חוץ מחברי הכנסת והיועצת המשפטית ואלה שנותנים את התשובה, אני לא יכול לפתוח את הדיון.

רוני בר-און: אתה לא יכול לשפוך על הדיון הזה שום אור אחר, זה עניין פנימי טכני של הכנסת.

רוני בר-און: אני מצטער.

רוני בר-און: חבר הכנסת רשף חן, בבקשה.

רשף חן: גם אני חושב שאין פה דבר חדש.

רשף חן: הסוגיה הזאת של "נושא חדש" היא לא סוגיה טכנית, כאילו אנחנו משחקים משחק שש-בש, אלא היא קשורה באופן ישיר להיקף של החוק המוצע מלכתחילה.

רשף חן: ככל שהרזולוציה של החוק המוצע מלכתחילה יותר קטנה, שבאה לתקן סעיף ספציפי או תת סעיף ספציפי, אז הרבה יותר דברים כן ייחשבו כ"נושא חדש", כי הנושא הוא הרבה יותר מצומצם.

רשף חן: כאשר יש מצב כמו המצב הזה, שההיקף של הנושא הוא מאוד רחב, אז גם הרבה מאוד שינויים בתוך הנושא לא ייכללו כ"נושא חדש" בתוך הנושא הזה, וזה המצב כאן.

רשף חן: הנושא הוא רחב וכללי, והשינויים כאן הם בהחלט ענייניים.

משולם נהרי: שכנעת אותי.

רוני בר-און: חבר הכנסת עמיר פרץ, בבקשה.

עמיר פרץ: אדוני היושב-ראש, חברי הכנסת, אני רוצה להפנות את תשומת לבכם, בנוסף להערות שהעיר כאן חבר הכנסת יצחק הרצוג, שבכל זאת לוועדת הכנסת יש תפקיד מאוד משמעותי בחיים הפרלמנטריים.

עמיר פרץ: אני תמיד מזכיר, שלסוג החרב שמחזיקים יש תכונה להפוך לחרב פיפיות.

עמיר פרץ: נורמות שקובעים פעם אחת בקואליציה, מחר יהפכו לנורמות שהן נגד הקואליציה שהופכת לאופוזיציה.

עמיר פרץ: גדעון סער, כבר ראינו כמה קואליציות שהפכו לאופוזיציה.

רוני בר-און: האם אתם לא מדברים על אחדות?

עמיר פרץ: לא אחת סיעה יצרה מצב של שימוש בכנסת באופן בלתי סביר, ואני חושב שמה שמתרחש לנגד עינינו זה שימוש בכנסת באופן בלתי סביר.

עמיר פרץ: כולם זוכרים את הדרמה הגדולה, שוועדת הכנסת אישרה את הכינוס המיוחד לצורך הקריאה הראשונה של חוק הנמלים, בין ראש-השנה ליום כיפור.

עמיר פרץ: היתה תחושה כאילו יוצאים למלחמה, מכנסים כנסת בימים הכי בלתי סבירים.

עמיר פרץ: לא כינסו את הכנסת בימים האלה אפילו לצורך נושאים ביטחוניים כפי שכינסו אז את הכנסת בבהלה מאוד גדולה.

רוני בר-און: לוועדת הכנסת לא היה בזה יד ורגל.

רוני בר-און: מי שמכנס את הכנסת אלה הסיעות.

גדעון סער: האופוזיציה עשתה טעות וביקשה את כינוס הכנסת, והממשלה ניצלה את הכינוס כדי להעביר את החוק.

עמיר פרץ: ועדת הכנסת לא מכנסת את המליאה, אבל ועדת הכנסת קובעת מעת לעת סייגים שבסופו של דבר כל הגורמים חיים אתם, גם הנשיאות, גם הגורמים השונים שמתאמים בין אופוזיציה לקואליציה.

עמיר פרץ: הדבר הקשה ביותר מבחינתנו, שוועדת הכנסת צריכה לקיים בו אולי דיון מיוחד, הוא שהכנסת משמשת כלי במערכת יחסי עבודה.

עמיר פרץ: עם כל הכבוד, אי-אפשר שמדינת ישראל תרקוד לפי החליל של העובדה שאורי יוגב צריך לנסוע ביום חמישי לחוץ לארץ.

עמיר פרץ: לכנסת הזאת יש עוד שבועיים כדי להשלים את זמנה, וראוי היה שגם חברי הכנסת יראו אחריות למדינת ישראל וייתנו את הזמן הנדרש כדי שהחוק הזה יגיע בהסכמה.

עמיר פרץ: גם בחוק הפנסיה הרסו את הכול, ובסוף היתה חקיקה מחודשת שהביאו תיקונים לחקיקה שחברי הכנסת האלה עשו.

עמיר פרץ: אורי יוגב יכול לנסוע לדרכו ולא נחליט על "נושא חדש", נאחל לו נסיעה טובה.

עמיר פרץ: יש שבועיים, אדוני יושב-ראש ועדת הכספים, ואני מאמין שאפשר להגיע להסכמים ולמנוע את כל המשבר המיותר הזה.

רוני בר-און: שמענו את הקריאה הנרגשת של חבר הכנסת עמיר פרץ ליושב-ראש ועדת הכספים.

רוני בר-און: האם אתם רוצים לוותר על הטענה של "נושא חדש"?

רוני בר-און: אני לא מתכוון לסחוט פה תשובה מיושב-ראש ועדת הכספים, אבל הוא שמע את זה כמוכם.

רוני בר-און: אם הכוונה בהצגת "נושא חדש" היתה להרוויח זמן, אני חושב שאתם נוכחים בפני המציאות שההחלטה על "נושא חדש" תיפול תוך כמה דקות לכאן או לכאן.

יצחק הרצוג: אתה מציע לדחות את ההצבעה בשבועיים?

רוני בר-און: לא.

רוני בר-און: או שאתם חוזרים בכם מ"נושא חדש", או שאנחנו מצביעים על "נושא חדש".

יצחק הרצוג: אני לא מושך את הטענה.

משולם נהרי: אם יהיה משא-ומתן עם העובדים.

רוני בר-און: תנאים בחתונה, לא אצלי.

רוני בר-און: אתה מושך את הטענה או לא?

משולם נהרי: לא.

רוני בר-און: אנחנו עוברים להצבעות.

רוני בר-און: אנחנו מצביעים האם להכיר בטענה של חבר הכנסת יצחק הרצוג, לפיה בפרק א' – פרשנות – בסעיף 1 (פרשנות), ההגדרה בעניין "מקרקעין מועברים", ובמיוחד הסיפה החל במלים "לא נקבעה" הוא חריגה מגדר הנושא.

רוני בר-און: מי בעד להכיר בזה כחריגה מגדר הנושא?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – 9 נגד – 10 נמנעים – 1 ברוב של 10 כנגד 9 לא הוכר "נושא חדש".

יצחק הרצוג: אם אדוני רוצה, הוא יכול להצביע על כל ההצבעות בבלוק אחד.

רוני בר-און: בשום אופן לא.

רוני בר-און: אני לא מתייחס בזלזול לטענה שלך.

רוני בר-און: מי בעד ההכרה בפרק ב' – הרשות ותפקידיה – בסעיף 3 (תפקידי הרשות), פסקאות (6) ו- (10) כטענה של חריגה מגדר הנושא?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – 9 נגד – 11 נמנעים – 1 9 בעד, 11 נגד ונמנע אחד.

רוני בר-און: מי בעד ההכרה כחריגה מגדר הנושא בפרק ג', חברת פיתוח הנכסים, חברות הנמל והתאגידים המורשים, סעיף 9 פסקה (ב)(2)(א) וסעיף 10(ג)?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – 9 נגד – 11 נמנעים – 1 9 בעד, 11 נגד ונמנע אחד.

רוני בר-און: הטענה לא התקבלה.

רוני בר-און: אנחנו מצביעים על פרק ד1 – עיצום כספי – כל הפרק, כולל הסעיפים 29א, 29ב, 29ג, 29ד, 29ה, 29ו ו-29ז.

רוני בר-און: מי בעד ההכרה בזה כחריגה מגדר הנושא?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – 9 נגד – 11 נמנעים – 1 9 בעד, 11 נגד, נמנע אחד.

רוני בר-און: גם הסעיף הזה נפל.

רוני בר-און: פרק ה' – עובדים עוברים והעברת נכסים, סעיף 31 וסעיף 34(ד) – מי בעד להכיר בזה כחריגה מגדר הנושא?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – 9 נגד – 11 נמנעים – 1 9 בעד, 11 נגד, נמנע אחד.

רוני בר-און: גם הסעיף הזה נפל.

רוני בר-און: בפרק ו' – הוראות מעבר והוראות שעה, סעיף 38א – מי בעד להכיר בזה כחריגה מגדר הנושא?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – 9 נגד – 11 נמנעים – 1 9 בעד, 11 נגד, נמנע אחד.

רוני בר-און: גם הסעיף הזה נפל.

רוני בר-און: מי בעד להכריז על כל התוספת הראשונה כטענת חריגה מגדר הנושא?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – 9 נגד – 11 נמנעים – 1 9 בעד, 11 נגד, נמנע אחד.

רוני בר-און: גם עניין התוספת הראשונה נפל.

רוני בר-און: לעניין הטענה על חריגה מגדר הנושא של חבר הכנסת משולם נהרי, שעניינה סעיף 41, תחולה.

רוני בר-און: מי בעד הכרה בעניין זה כחריגה מגדר הנושא?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – 9 נגד – 11 נמנעים – 1 9 בעד, 11 נגד, נמנע אחד.

רוני בר-און: אני קובע כי כל הבקשות להכיר בדבר "נושא חדש" על טענה של חריגה מגדר הנושא, כפי שפורטו במכתבו של יושב-ראש ועדת הכספים מיום 11 ביולי 2004, לא נתקבלו.

רוני בר-און: הנושא חוזר לוועדת הכספים.

רוני בר-און: 5.

רוני בר-און: קביעת סדרי דיון לדיון בהצעת אי-אמון בממשלה

רוני בר-און: אנחנו עוברים לדון בנושא של בקשה לקביעת סדרי דיון בנושא הצבעה בעניין אי-אמון.

רוני בר-און: סיעות העבודה, מימד, ש"ס, יהדות התורה, מרצ, חד"ש, תע"ל ובל"ד הגישו ליושב-ראש הכנסת הצעות להביע אי-אמון בממשלה כמפורט להלן: א.

רוני בר-און: בשל המשבר המתמשך ברשויות המקומיות, במועצות הדתיות – העבודה, מימד; ב.

רוני בר-און: במלאות שנה לתוכנית הכלכלית הפוגעת בשכבות החלשות – ש"ס ויהדות התורה; ג.

רוני בר-און: בשל התייחסותה להחלטת בית הדין בהאג בעניין הגדר – מרצ, חד"ש, תע"ל ובל"ד.

רוני בר-און: ההצעות יידונו בישיבת הכנסת היום, יום שני, כ"ג בתמוז התשס"ד, 12 ביולי 2004.

רוני בר-און: אנחנו מתבקשים לקבוע מסגרת דיון להצעות האלה.

רוני בר-און: האם מוסכם עליכם לקבוע 20 דקות לליכוד, 10 דקות לכל מציע, 10 דקות לעבודה, 8 דקות לשינוי ו-5 לכל היתר?

רוני בר-און: מי בעד?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – רוב נגד – אין נמנעים – אין קבענו אפוא 10 דקות לכל מציע, 20 דקות לליכוד, 10 דקות לעבודה, 8 דקות לשינוי ו-5 דקות לכל היתר.

רוני בר-און: 6.

רוני בר-און: בקשת הממשלה להקדמת הדיון בהצעת חוק שירות לאומי בהתנדבות (תוכנית ניסיונית לבנים)(הוראת שעה)(תיקון), התשס"ד-2004

רוני בר-און: אנחנו עוברים לבקשת הממשלה, כפי שקיבלתי אותה הבוקר, להקדמת הדיון בהצעת חוק שירות לאומי בהתנדבות (תוכנית ניסיונית לבנים)(הוראת שעה)(תיקון), התשס"ד-2004.

רוני בר-און: "על-פי סעיף 113ג לתקנון הכנסת מבקשת הממשלה כי ועדת הכנסת תחליט על הקדמת הדיון בהצעת החוק הנ"ל.

רוני בר-און: החוברת הכחולה שבה מתפרסמת הצעת החוק תישלח אליכם בנפרד".

רוני בר-און: עו"ד הרטמן, היועצת המשפטית של משרד הרווחה, בבקשה.

זהבה גלאון: מה כל כך דחוף?

עו"ד בתיה הרטמן: הוראת השעה עומדת להסתיים ב-31 באוגוסט שנה זאת.

עו"ד בתיה הרטמן: הממשלה החליטה להאריך את הוראת השעה בשנתיים נוספות.

עו"ד בתיה הרטמן: לצורך זה היינו צריכים לעשות תיקון חקיקה מהיר, כדי שבנים שכבר נרשמו לשירות לאומי לשנה זאת, מספטמבר, יוכלו להשתלב בשירות הלאומי.

עו"ד בתיה הרטמן: ההארכה הזאת של הוראת השעה באה במקום הפיכת התוכנית הניסיונית, עקב הצלחתה, לתוכנית של קבע, כדי שהממשלה תוכל לבחון מדי פעם את העלות התקציבית של הפרויקט הזה.

עו"ד בתיה הרטמן: לכן אנחנו מבקשים פטור מהנחה, כדי שנוכל להשלים את תהליכי החקיקה במושב הזה של הכנסת, כדי שאותם בנים יוכלו להשתלב בתוכנית הניסיונית.

רוני בר-און: תודה רבה.

רוני בר-און: חברת הכנסת גלאון, בבקשה.

זהבה גלאון: אדוני היושב-ראש, תמיד אני תוהה איך משרד הרווחה נרדם בשמירה.

זהבה גלאון: הוא נרדם בשמירה כשזה נוגע להארכת התוקף של פגים, של נשים יולדות – הכול בחודשיים האחרונים.

זהבה גלאון: עכשיו הוא נזכר?

זהבה גלאון: האם לא היו לו שלושה חודשים לבוא לכאן בצורה מסודרת?

עמרי שרון: באופן עקרוני אני לא נוהג להתנגד לממשלה.

עמרי שרון: אני חושב שזה נושא מורכב.

עמרי שרון: אם לא קיבלנו את החוברת הכחולה, צריך להמתין.

גדעון סער: זה לא נושא מורכב, מדובר בשורה אחת של הארכת מועד.

דני יתום: בכמה בחורים מדובר?

עו"ד בתיה הרטמן: 250 בחורים.

דני יתום: איזה סוג של שירות לאומי הם עושים?

עו"ד בתיה הרטמן: השירות הלאומי הוא באותן מסגרות של השירות הלאומי שעושות בנות.

עו"ד בתיה הרטמן: מדובר בנושאים של תרומה לחברה – רווחה, בריאות, חינוך – כל הנושאים שהממשלה החליטה עליהם.

עו"ד בתיה הרטמן: התוכנית הזאת הצליחה, היתה ועדה שבדקה אותה והממשלה החליטה להאריך את הפרויקט הזה.

גדעון סער: אדוני היושב-ראש, נושא חוק שירות לאומי בהתנדבות הוא חשוב ביותר.

גדעון סער: נדמה לי שקשה למצוא הצדקה יותר מאשר במקרה הזה לפטור מחובת הנחה.

רוני בר-און: בהצעות חוק פרטיות של חברי כנסת מסוימים נמצא הצדקה גדולה יותר.

גדעון סער: ההצעה שמגיעה אלינו מדברת על המועד של 31 באוגוסט.

גדעון סער: אנחנו לא נהיה פה ב-31 באוגוסט, אנחנו נהיה פה עד ה-4 באוגוסט.

גדעון סער: אנחנו צריכים להעביר את הנושא הזה בכל הליכי החקיקה.

גדעון סער: אנחנו לא מענישים את משרד הרווחה כאשר אנחנו פוגעים בשילוב בנים באותה מסגרת של שירות לאומי בהתנדבות, אנחנו מענישים את עצמנו.

זהבה גלאון: יש עוד שלושה שבועות, תעשו הליך חקיקה רגיל.

גדעון סער: גם אין טעם להתנגד, מכיוון שכאשר חוק הוא בן ארבע שורות, אי-אפשר להגיד שצריך זמן להתעמק במסגרת אותן 48 שעות שבדרך-כלל יש עד הקריאה הראשונה.

גדעון סער: אני חושב שכל חבר כנסת יוכל להתעמק בזה.

מאיר פרוש: לשם שינוי אני תומך במה שחבר הכנסת שרון מבקש.

מאיר פרוש: אני יודע שמדובר בארבע שורות, אבל אם ההיסטוריונים יבדקו פעם איך החוק הזה התקבל, וימצאו שהוא התקבל עם "צעטלע" שהעבירו ב-40 פקסים – בשבוע שעבר היה לנו חוק הרבה יותר מסובך בעניין טביעת אצבעות של המשטרה, והיתה חוברת של 40 עמודים.

גדעון עזרא: לזה התנגדת מסיבות אידיאולוגיות.

מאיר פרוש: אם זה יעבור בצורה מכובדת, אנחנו נעביר את זה.

עו"ד בתיה הרטמן: החוק קיים, לא מחוקקים חוק חדש.

עו"ד בתיה הרטמן: מדובר רק בהארכה של התוכנית.

עו"ד בתיה הרטמן: נאמר כאן שנרדמנו בשמירה, אבל אנחנו הפצנו באפריל תזכיר להפיכת כל התוכנית הזאת לתוכנית קבע.

עו"ד בתיה הרטמן: הממשלה בהחלטה שלה מלפני שבוע החליטה להפוך את התוכנית לתוכנית ניסיונית נוספת.

עו"ד בתיה הרטמן: בעקבות מה שכתוב בחוק, שהתקופה הקובעת הסתיימה, לא היתה ברירה אלא להאריך.

רוני בר-און: הטרוניה בעניין מה שאומר חבר הכנסת פרוש, שמדובר בפקס שנשלח מפקס, היא באמת לא מעוררת כבוד.

רוני בר-און: אבל מכיוון שמדובר פה בעניין טכני של שינוי התקופה הקובעת וקביעת התקופה, אני לא חושב שזה הזמן לדוק פורתא עם הממשלה על זה שהיא גורמת לנו את עוגמת הנפש הזאת.

רוני בר-און: מי בעד מתן פטור מחובת הנחה?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד – 4 נגד – 3 נמנעים – 1 קיבלנו פטור מחובת הנחה.

רוני בר-און: תודה רבה.

רוני בר-און: הישיבה נעולה.